ועדת החוקה, חוק ומשפט, כנסת 25, פרוטוקול מספר 239, 2024-01-23 00:00

שמחה רוטמן: אנחנו בבקשה להארכת הכרזה על הגבלה ביטחונית מכוח חוק קיום דיונים בהיוועדות חזותית בהשתתפות עצורים, אסירים וכלואים (הוראת שעה – חרבות ברזל), התשפ"ד-2023

שמחה רוטמן:  העבירו אלינו הארכת הכרזה

שמחה רוטמן:  אני מפנה את תשומת ליבם של חברי הוועדה גם למסמכים הנלווים מטעם שר המשפטים וגם מטעם השר לביטחון לאומי, גם מצד מנהל בתי המשפט וגם מהנציבה

שמחה רוטמן:       בנוסף לחוות הדעת, אני מפנה את חברי הוועדה גם לדיווח שהועבר לפני מספר ימים, דיווח ראשון לפי החוק, מ-9 בינואר 2024, כ"ח בטבת, שבו הנתונים על קליטות העצורים וכדומה

שמחה רוטמן:  הנתונים הללו נשלחו לחברי הוועדה, והוגשו אלינו בזמן ובמועד

שמחה רוטמן:       עכשיו אני גם מעדכן את חברי הוועדה, שמאז הדיון האחרון בנושא השתמשתי בסמכותי כמבקר רשמי מספר פעמים והגעתי לשלושה מתקני כליאה שונים, חלקם עם עצורים ביטחוניים, חלקם ללא עצורים ביטחוניים

שמחה רוטמן:  בכל אחד מהביקורים תחנת הביקור הראשונה הייתה מתקני ה-VC, כדי לראות כיצד הדבר הזה עובד בפועל

שמחה רוטמן:  גם שוחחתי עם אסירים שיש להם אפשרות של בחירה, על הסיבה שהם בוחרים

שמחה רוטמן:  עם אסירים ביטחוניים שלא הייתה להם אפשרות של בחירה לא שוחחתי, ולא רק בגלל קשיי שפה

שמחה רוטמן:  אני מדבר על אלו שיש להם את הבחירה

שמחה רוטמן:  התרשמתי מהרצון לקיים את הדיונים ב-VC שבא מצד האסירים – זה קצת קשור דווקא לא להארכה ביטחונית, אלא להוראת שעה רגילה – בחלקו יחסית קטן דווקא נובע מקשיי הנסיעה

שמחה רוטמן:  זה נובע מנוחות, משגרת החיים ומעוד כמה דברים, לאו דווקא מקשיי נסיעה, תלוי במקום

שמחה רוטמן:       מן הסתם זה גם מאוד שונה ממתקן כליאה אחד למשנהו

שמחה רוטמן:  אני מתייחס לנושא הזה מהביקור שלי במתקן הכליאה את המוחזקים האסירים הביטחוניים ובדיקת מה זה אומר ההובלה שלהם מבחינת כוח האדם הנדרש

שמחה רוטמן:  לא כוח אדם במישור הביטחוני של המילה, אלא היכולת להגן על חיי הסוהרים, על חיי האסירים ועל חיי כל מי שמובילים אותם והמסוכנות הרבה הנובעת מהם

שמחה רוטמן:  התרשמתי מאוד מהחיוניות של ההסדר שאנחנו נדון בו ובעזרת השם גם נאשר היום

שמחה רוטמן:  זו עמדתי

שמחה רוטמן:       אני באתי בדברים גם עם הנהלת הוועדה וגם עם הייעוץ המשפטי לוועדה

שמחה רוטמן:  אני מקווה שבעגלא ובזמן קריב אנחנו אולי אפילו נעשה סיור ועדה, גם כדי להתרשם איך עובד מנגנון ה-VC באופן כללי וככל שיתאפשר גם בתחום הביטחוני

שמחה רוטמן:  אני חושב שבנושא הזה טוב מראה עיניים, כאשר אתה רואה איך חדר ה-VC בנוי, איך מבודדים אותו מרעשים

שמחה רוטמן:  הרבה מאוד מהחששות שהעלינו – נחלשו, ויש חששות אחרים שעלו אצלי

שמחה רוטמן:  אבל אני חושב שבסופו של דבר ההתרשמות הבלתי-אמצעית היא מאוד חשובה

שמחה רוטמן:       עד כאן העדכונים של התחילה

שמחה רוטמן:  משרד המשפטים, מבקש הארכה, בבקשה

יפעת רווה: קודם כל, זו בקשה משותפת של משרד המשפטים ושל המשרד לבל"מ

יפעת רווה:  אנחנו מבקשים להאריך את זה ב-28 ימים נוספים

יפעת רווה:  תכף נשמע מהמשרד לבל"מ ומשב"ס את העמדות המקצועיות

יפעת רווה:  צורפה עמדת הסניגוריה וצורפה גם העמדה של הנהלת בתי המשפט

יפעת רווה:  אנחנו מבקשים לשמוע את גורמי המקצוע

שמחה רוטמן: המשרד לבל"מ

אביב ישראלי: אני רק אוסיף שבפני השרים הונחו חוות הדעת המודיעיניות והמבצעיות, וגם עמדת נציבת בתי הסוהר, לצד עמדות הסניגוריה הציבורית הארצית ומנהל בתי המשפט, והם סברו שיש מקום להאריך את ההכרזה על הגבלה ביטחונית

אביב ישראלי:       נציגי שב"ס יפרטו את מה שניתן בדיון הזה, ביחס לצורך

אסף שרף: צוהריים טובים

אסף שרף:  כמו שנאמר, הונחו בפני נציבת בתי הסוהר חוות דעת עדכניות ומקצועיות, הן מטעם ראש חטיבת המודיעין של שירות בתי הסוהר והן מטעם ראש חטיבת המבצעים, בצירוף מסמך פרפרזות, על בסיס חוות הדעת

אסף שרף:  חוות הדעת הן רלוונטיות, הן עדכניות

אסף שרף:  הן מפרטות את המידע, את הצורך, את הממצאים ואת הנתונים

אסף שרף:  נמצא שיש צורך גם כעת, לאור כוונות ממשיות מבחינה מודיעינית, ולאור סיכון ממשי מבחינה מבצעית, לעשות שימוש בסמכותה של הנציבה כגורם מוסמך ולהגיש חוות דעת למידת הסיכון שנשקפת מהוצאת האסירים והעצורים הביטחוניים

אסף שרף:       אני אגיד, ככל שניתן בדיון הזה שהוא פומבי, שקיימות מגמות חדשות גם מבחינה מבצעית וגם מבחינה מודיעינית, לצד מידע שהצטבר ונתונים שנאספו

אסף שרף:  לאור העובדה הזאת, קיימת חיוניות וקיים צורך להמשיך ולהאריך את ההכרזה לתקופה של 28 ימים, ומהטעם הזה אנחנו מגיעים לוועדה

שמחה רוטמן: הנהלת בתי המשפט, אין לכם מה להוסיף? הסניגוריה?     

שי פירון: אני רק אעיר, בהמשך גם לדיון הקודם, שאנחנו מתחילים לאסוף מידע מהסניגורים שלנו על הקשיים שמתעוררים בשטח

שי פירון:  אגב, היום אני הולך להשתלמות של סניגורים ציבוריים במחוז ירושלים, אני כבר אומר שיכול להיות שאפספס חלק מהדיון השני, אבל יש לנו נציג חלופי בזום

שי פירון:       לפחות מתמונת מצב ראשונית, הקשיים שאנחנו העלינו לגבי קיום דיונים בהיוועדות חזותית בימי שגרה בסעיף 3 למכתב של הסניגורית הארצית, מתחילים להתעורר גם כעת, בתקופה הנוכחית

שי פירון:  בעיקר אנחנו רואים קשיים בכל מה שקשור להעברת המיקרופון למצב השתק, עיכובים בקיום הדיונים, אולי בגלל מחסור בעמדות VC או מטעמים אחרים, קשיים בקיום שיחה חסויה בין העצור הנאשם לבין הסניגור

שמחה רוטמן: הדברים האלו ממוקדים אצלכם על VC של ביטחוניים או כללית על VC?     

שי פירון: זה דיווחים ראשוניים שאני מקבל לגבי הוראת השעה הנוכחית

שי פירון:       וגם כמובן קשיים בהבנת הדיון, שמטבע הדברים ברוב הגדול או ברוב המוחלט של הדיונים האלה מסתייעים במתורגמנים

שי פירון:       חשוב לי לומר שזה לא בכל המקומות, וזה לא עניין של איזושהי התנהלות לא תקינה מצד המערכות

שי פירון:  כמו שאמרתי בדיון הקודם, זה לא באג, זה פיצ'ר, משהו שהוא מבני בקיום הדיונים בהיוועדות חזותית

שי פירון:  זה משהו שצריך לקחת אותו בחשבון במסגרת האיזונים

שי פירון:       עוד שיקול שאני מבקש לקחת בחשבון – ביקשנו מהשרים, ונבקש מהוועדה – זה התמשכות הפגיעה המדוברת

שי פירון:  ההכרזה הולכת ומתארכת, וכמובן שהדבר הזה, ככל שהוא ימשיך ללוות אותנו בתקופה הקרובה וגם הרחוקה, זה גם משהו שצריך לקחת בחשבון

שי פירון:       לגבי חוות הדעת המבצעיות והמודיעיניות

שי פירון:  כמובן, הן לא חשופות לעיוננו, וגם לא לעיונה של הסניגורית הארצית

שי פירון:  אז אני רק אבקש – כמו שעושים בהליך מעצר – כמו שביקשנו מהשרים, אבקש מהוועדה לבחון אם אפשר לאפיין במסגרתן את האירועים השליליים שנסקרו בחוות הדעת

שי פירון:  למשל, בדרך של פילוח המתקנים, קטגוריות שאפשר לאפיין מבחינת העצורים והאסירים, מועדים של אותם אירועים המדוברים וסמיכותם לעת הנוכחית

שמחה רוטמן: יואב?     

יואב סגלוביץ': - - -     

נועה ברודסקי לוי: אולי לגורמים הביטחוניים יש משהו להוסיף?     

שמחה רוטמן: גורמים ביטחוניים, אתם רוצים להרחיב יותר על מה שכתוב? נועה, את רוצה לשאול שאלות? האמת שאני חשבתי לשאול קצת שאלות על הדיווח שהוגש, לוודא את המספרים

מיכאל איתן: אני רוצה להוסיף

שמחה רוטמן: להגיד משהו על הביטחון?     

מיכאל איתן: כן

מיכאל איתן:  אני רוצה להגיד שמהדיון האחרון הצטבר מידע נוסף על כוונות פגיעה בסגל, נמצאו עוד ממצאים בתוך התאים של האסירים

מיכאל איתן:  רק שלשום הותקף סוהר על ידי מחבל בבית סוהר השרון, באגרוף לפרצוף

מיכאל איתן:  במהלך כניסה לביקורת א

מיכאל איתן: א

מיכאל איתן: פ – אמצעי אבטחה פיזיים, נכנס סוהר יחד עם קצין והותקף באגרופים לפרצוף

מיכאל איתן:       אני מזכיר שהלחימה מתמשכת

מיכאל איתן:  זווית הכניסה שלנו לרמדאן הקרוב משפיעה באופן ישיר על מה שקורה בתוך בתי הסוהר

שמחה רוטמן: מתי מתחיל הרמדאן?     

מיכאל איתן: בחודש הבא, שבעה שבועות

קריאה: מרץ

מיכאל איתן: זווית הכניסה שלנו שונה מאוד, אנחנו נערכים כבר מעכשיו

מיכאל איתן:  ולכן המידע הזה, ביחד עם תנועות אסירים והסיפור של תנאי מחיה בבתי הסוהר לאסירים ביטחוניים – אנחנו מבינים שאוטוטו מה שנקרא הקערה מתהפכת

מיכאל איתן:  אנחנו צריכים להיות ערוכים לדבר הזה

מיכאל איתן:  אנחנו מונעים, ככל הניתן, תנועות אסירים בתוך בתי הסוהר, כדי להימנע מפגיעת בסגל

מיכאל איתן:  לכן מאוד חשוב לצמצם, ככל שניתן, את התנועות האלה שאנחנו מדברים עליהן

מיכאל איתן:       צריך לזכור גם, שככל שהמערכה מתמשכת ומבינים שאין עסקה בקרוב, הדבר הזה מייצר יותר לחץ בקרב האסירים בתוך בתי הסוהר

מיכאל איתן:  תודה

שמחה רוטמן: בסדר גמור

שמחה רוטמן:       יש לי כמה שאלות בקשר לדיווח שהוגש

שמחה רוטמן:  את הנושא של המספרים אני מבין

שמחה רוטמן:  אני רואה את המספר היחסית גדול של דיונים שמתקיימים

שמחה רוטמן:       נועה, את רוצה לשאול משהו?     

נועה ברודסקי לוי: אנחנו קצת מוטרדים מזה שבחוות הדעת שניתנה על ידי נציבת שב"ס לא עלו דברים חדשים

נועה ברודסקי לוי:  זאת אומרת, ההרגשה הייתה שזה חוזר על אותם דברים בדיוק שניתנו בחוות דעת קודמת

שמחה רוטמן: למה זאת בעיה?     

נועה ברודסקי לוי: אנחנו צריכים משהו עדכני

שמחה רוטמן: א', נאמר פה שיש מידע עדכני

שמחה רוטמן:  אבל בואי נניח שנשארנו בדיוק באותו מצב ולא חלו שינויים - - -     

נועה ברודסקי לוי: בסדר, אבל צריך לבדוק שאכן ממשיך אותו מצב

נועה ברודסקי לוי:  זה משהו שחייבים לוודא

נועה ברודסקי לוי:  אי-אפשר להסתמך על מה שהיה

אסף שרף: אבל חוות הדעת מדברת, בין היתר בסעיף 8, על זה שיש מגמה של עלייה באירועים שליליים

אסף שרף:  היא מדברת בסעיף 9 על זה שיש מגמות מהעת האחרונה בכל הנוגע להקשרי מודיעין

אסף שרף:  ואם מסתכלים בתוך - - -     

שמחה רוטמן: שנייה

שמחה רוטמן:  גם כתוב בסעיף 4: חוות דעת עדכנית ומפורטת, מידע מודיעיני עדכני המגולם במסמך פרפרזות בעניין הסיכון

שמחה רוטמן:  שוב, נציבת בתי הסוהר אומרת במפורש שהמידע הוא עדכני

שמחה רוטמן:  אני מניח שאם היא אומרת, היא גם יודעת על מה מדברת

שמחה רוטמן:  וגם הנציג הגיע ודיבר על זה

שמחה רוטמן:  לכן אני לא יודע למה את אומרת שהמידע הוא לא עדכני

שמחה רוטמן:  האם צריך להיות גרף עלייה? אני מקווה שיהיה גרף ירידה

נועה ברודסקי לוי: לא, לא אמרתי את זה

אסף שרף: יש מסמכים שתומכים בזה

שמחה רוטמן: הינה, גם ב-8: עדכנית

שמחה רוטמן:  המילה עדכנית חוזרת על עצמה כמה וכמה פעמים

שמחה רוטמן:      שוב אני אומר

שמחה רוטמן:  אני אעשה את כל המאמצים כדי שהסיור יהיה בהקדם, כי כשרואים איך זה מתנהל בשטח ומה זה אומר להוציא אסיר ביטחוני במציאות הנוכחית של ימינו, מבינים באיזו רצינות ביטחונית לוקחים את האירוע

שמחה רוטמן:  וכשאני שומע עכשיו, שעם כל מה שעושים, ואני מתאר לעצמי שהם נוקטים באותם אמצעים שאני ראיתי, קרה האירוע הזה, אני אומר שחבית חומר נפץ זה ביטוי עדין

אסף שרף: זה קרה בתוך התא

אסף שרף:  הוא אפילו לא היה צריך לצאת בכלל מהתא

שמחה רוטמן: וככל שמאריכים את תקופת החיכוך, ויוצאים, ומקומות אחרים, והעברת מיידעים ומסרים

שמחה רוטמן:  גם הנציבה מדברת על עדכני

שמחה רוטמן:       אני רציתי לשאול לגבי הדיווח

שמחה רוטמן:  רואים שהיו 6,826 יציאות פיזיות לבתי משפט בישראל בסך הכול

שמחה רוטמן:  מתוכם יצאו ביטחוניים – 61 בגירים ו-18 קטינים

שמחה רוטמן:  אני רואה שיש 11 עמדות שב"ס

שמחה רוטמן:  פה הנהלת בתי המשפט צריכה להסביר לי משהו

שמחה רוטמן:  אם הוצאו 14 הוצאה פיזית, שהם לא בתוך המסגרת של עבירות טרור שאינן חמורות לצורך דיון ראשון במעצר ימים

שמחה רוטמן:  זאת אומרת, ה-14 שהוצאו, הוצאו במסגרת החלטה ספציפית?      

קריאה: סעיף 14

שמחה רוטמן: נכון

שמחה רוטמן:  ו-18 קטינים, שזה בסדר

שמחה רוטמן:  לא הגישו בקשות על הקטינים, וטוב שבקטינים אנחנו – גם מהסיבות שציינו – מקפידים על זה יותר, ותבורכו

שמחה רוטמן:  אתם אפילו לא מבקשים, שזה בסדר גמור, מצוין

שמחה רוטמן:       אני רואה ש-11 עמדות הוגשו, 7 מתוכן אושרו ו-4 לא אושרו

שמחה רוטמן:  זאת אומרת, לפי הבנה שלי, סעיף 4

שמחה רוטמן: 23 אומר שבסעיף 4

שמחה רוטמן: 21 אני הייתי צריך לראות 4

שמחה רוטמן:  לא יותר

שמחה רוטמן:  איך מ-4 קפצנו ל-14?     

חנית אברהם בכר: אני לא חושבת שנכון להיכנס לכל החלטה והחלטה

חנית אברהם בכר:  מדובר פה בהחלטות שיפוטיות

שמחה רוטמן: אני מבין

שמחה רוטמן:  אבל החלטה שיפוטית לפי החוק שכתבנו פה, יכולה להינתן רק אחרי שמוגשת עמדת שב"ס

שמחה רוטמן:  היא לא יכולה להינתן – לפחות לפי החוק שקבענו פה – ללא שעמדת שב"ס נשמעה

חנית אברהם בכר: אני לא הבנתי מהנתונים שלא קיבלו את עמדת שב"ס

שמחה רוטמן: בסך הכול הנפיקו 11 עמדות

שי פירון: אני לא יודע, אני שואל: יכול להיות שהם הוצאו גם מכוח החלטה של שב"ס?      

קריאה: לא

שמחה רוטמן: אני אומר לעניין חידוד הנהלים

שמחה רוטמן:  המספרים הם לא גדולים, הרבה פחות מהפעם הקודמת, ובהקשר הזה זו מגמת שיפור

שמחה רוטמן:  אבל על פניו, יש פה אחוזים די גבוהים

שמחה רוטמן:  זאת אומרת, לפי החוק היו צריכים לצאת 4 – כי במקום שלא מוגשת עמדת שב"ס, בית המשפט לא אמור להוציא

חנית אברהם בכר: אני יודעת שמקפידים מאוד

שמחה רוטמן: אני טועה?     

נועה ברודסקי לוי: לא כתוב שאין עמדה - - -     

שמחה רוטמן: סך הכול הוגשו 11 עמדות מטעם שב"ס

שמחה רוטמן:  אם אני לא מבין את הנתונים, תעדכנו, תסבירו לי, כולם יושבים פה

שמחה רוטמן:  סך הכול הוגשו 11 עמדות בקשר לאסירים ביטחוניים, מתוכן 7 התקבלו

שמחה רוטמן:  זאת אומרת, השב"ס אמר: אני לא רוצה, ובית המשפט אמר: צודקים, לא הוציא אותם

שמחה רוטמן:  ב-4 מקרים בית המשפט הפעיל את שיקול הדעת, בהתאם לסמכות המנויה לו – אני מקווה שזה התקבל על ידי הגורם המתאים, לא יודע, מניח שכן – ולא אישר את העמדה, דחה את עמדת שב"ס

שמחה רוטמן:  ראה אותה, לא השתכנע מסיבות אחרות או שחשוב לו היה ספציפית האסיר הזה, ואמר: אותו – תוציאו

חנית אברהם בכר: אני יודעת שהיו מקרים – ואסף יתקן אותי – כשהם היו בתחילת הדרך, כשכבר ניתנו החלטות מכוח החוק הקודם

חנית אברהם בכר:  כדי לא לבזות את החלטת בית משפט - - -     

שמחה רוטמן: זה האירוע? הפער הזה של 10 מקרים – זה הפער?     

אסף שרף: זה יותר מאפיין את - - -     

חנית אברהם בכר: את הפער בין החוקים שהיו

שמחה רוטמן: מצוין, נבדוק את זה בדיווח הבא, בסדר גמור

שמחה רוטמן:  אני רק מבקש לחדד את הנהלים

חנית אברהם בכר: חשוב לי להגיד: מקפידים מאוד על הוראות החוק - -      

אסף שרף: כן, אני גם אגיד לזכות הנהלת בתי המשפט

חנית אברהם בכר: - - על שמיעה של צדדים, על שמיעה של עמדת שב"ס, ומבינים את מה שעומד פה על הפרק

שמחה רוטמן: בסדר גמור, נחה דעתי

שמחה רוטמן:  הכול בסדר

שמחה רוטמן:       לגבי המספרים

שמחה רוטמן:  ראינו, ואני מניח שככל שיצטברו הנתונים, הם יהיו גם יותר רלוונטיים להשוואה

אפרת חקאק: ולגבי ההערות של הסניגוריה?      

שמחה רוטמן: לגבי ההערות של הסניגוריה

שמחה רוטמן:  אתה בשיח איתם, אתה מעביר להם את הדיווחים מהשטח?      

אסף שרף: אם יש לך משהו קונקרטי, תעביר ויבחנו את זה

אפרת חקאק: וגם להנהלת בתי המשפט

שי פירון: כמובן, אני יכול להעביר דברים קונקרטיים

שי פירון:  כמו שאמרתי קודם, הדברים שאני מעלה הם לא עניין של משהו קונקרטי שאפשר לפתור אותו

שי פירון:  זה פשוט משהו מבני בקיום דיון ב-VC, פגיעה מבנית בזכויות, שככל שהיא מתארחת, לדעתי זה משהו שצריכים לקחת בחשבון, גם לגבי הארכות ההכרזה וגם אולי לגבי תיקון הוראת השעה בהמשך

שמחה רוטמן: בסדר גמור

נועה ברודסקי לוי: זה נכון

נועה ברודסקי לוי:  אבל למשל זה שמעבירים את המיקרופון להשתק, כל הדברים האלה, זה משהו שאנחנו שומעים מהסניגוריה כבר לאורך זמן

נועה ברודסקי לוי:  צריך למצוא פתרונות גם לדבר הזה

חנית אברהם בכר: חשוב לי להגיד שמבחינתנו אלה הערות שהועברו גם כשקיבלנו את ההערות של הסניגוריה לפני המלחמה, וגם עכשיו, פעמיים – גם בחוק הקודם וגם בחוק הזה

חנית אברהם בכר:  העברנו את הדגשים

שי פירון: יש גם גבול ליכולת שלי לקחת כל דיווח מבית המשפט - - -     

יפעת רווה: אני רוצה להתייחס לזה

יפעת רווה:  לפני המלחמה התחילו ישיבות מעקב אצלנו

יפעת רווה:  זה אכן נפסק במלחמה

יפעת רווה:  אנחנו מתכוונים להמשיך לעקוב אחרי הדבר הזה

שמחה רוטמן: בסדר גמור

שמחה רוטמן:  יישר כוח

שמחה רוטמן:      אנחנו לא צריכים להקריא את ההכרזה, נכון?     

נועה ברודסקי לוי: כן צריך

שמחה רוטמן: אוקי, אז בבקשה להקריא

נועה ברודסקי לוי: הארכת הכרזה על הגבלה ביטחונית (מס' 2)     לפי חוק קיום דיונים בהיוועדות חזותית בהשתתפות עצורים, אסירים וכלואים (הוראת שעה – חרבות ברזל), התשפ"ד-2023     בתוקף סמכותנו, לפי סעיף 2(ה) לחוק קיום דיונים בהיוועדות חזותית בהשתתפות עצורים, אסירים וכלואים (הוראת שעה – חרבות ברזל), התשפ"ד-2023 (להלן – החוק), ולאחר ששוכנענו בכך שבשל סכנת חיים וסיכון ביטחוני מוגבר הנשקפים מעצורים או אסירים החשודים, נאשמים או מורשעים באחת העבירות המנויות בפסקה 2(ב)(2), בהבאתם לדיונים בשל מצב המלחמה השורר במדינה, שבשלו הוכרז מצב מיוחד בעורף ולא ניתן לקיים דיונים בנוכחותם, וכי לא ניתן להפחית את הסכנה או הסיכון בדרך אחרת, ושקלנו את הצורך בהכרזה אל מול הפגיעה בזכויותיהם של העצורים והאסירים הנובעת ממנה וכן את השיקולים המנויים בסעיף 2(ג) לחוק

נועה ברודסקי לוי:  לאחר שיתקבל אישור ועדת החוקה, חוק ומשפט של הכנסת, אנו מאריכים את תוקפה של ההכרזה על הגבלה ביטחונית מיום ו' בטבת התשפ"ד, 18 בדצמבר 2023, לפי סעיף 38(ב) לחוק, לתקופה נוספת עד יום י"א באדר א' התשפ"ד, 20 בפברואר 2024

שמחה רוטמן: זה נוסח ההכרזה שאנחנו נצביע עליו

שמחה רוטמן:  אני רק מבקש לפעם הבאה, בכל זאת – נכון שאנחנו יודעים שזה יהיה ביום שלישי, ולכן גם קבענו את זה – להשתדל להעביר את ההכרזה יומיים קודם

יפעת רווה: עשינו מאמץ, זה היה מוכן לפני שבוע

יפעת רווה:  הדברים האלה לא תמיד תלויים בנו

יפעת רווה:  אנחנו בעצמנו מעדיפים להעביר כמה שיותר מוקדם

שמחה רוטמן: בסדר גמור, נא להשתדל, תודה רבה

שמחה רוטמן:       אני מעלה את זה להצבעה

שמחה רוטמן:  מי בעד שירים את ידו

שמחה רוטמן: בעד – 2 

שמחה רוטמן: נמנעים – אין 

שמחה רוטמן: שניים בעד, אין נגד, אין נמנעים

שמחה רוטמן:  אני קובע כי ההכרזה אושרה, היא תפורסם ותיכנס לתוקף

שמחה רוטמן:       תודה רבה לכולם